**Kodeks ponašanja Hrvatskog Crvenog križa u radu s djecom**

* Pridržavajte se svi nacionalnih i međunarodnih zakona glede zaštite djece.
* Poštujte sve osobe jednako ne radeći razliku bez obzira na njihovu nacionalnost, kulturu, etnicitet, rod, vjerska ili politička uvjerenja, socijalni status, obiteljsko porijeklo, fizičko ili mentalno zdravlje ili bilo koji drugi oblik diskriminacije.
* Radite u skladu s temeljnim načelima Pokreta Crvenog križa i Crvenog polumjeseca a to su redom: HUMANOST, NEPRISTRANOST, NEUTRALNOST, NEOVISNOST, DOBROVOLJNOST, JEDINSTVO i UNIVERZALNOST.
* U radu s djecom, razvite strategije smanjenja rizika od bilo koja štete koja se može dogoditi.
* Uvažavajte djecu kao ravnopravne partnere te im dajte do znanja da se njihovi stavovi i mišljenja cijene i uzimaju u obzir.
* Osigurajte okruženje u kojemu se djeca osjećaju sigurno i zaštićeno.
* Sve što radite radite u partnerstvu s roditeljima. Roditeljima osigurajte dostupnost informacija koji se tiču vašeg rada s djecom, te im redovno pružite povratnu informaciju o provedbi programa.
* Izbjegnite radnje i oblike ponašanja koji se mogu protumačiti kao potencijalno zlostavljanje.
* Tijekom izvršavanja aktivnosti oblačite se na primjeran način i koristite rječnik primjeren razvojnoj dobi djeteta
* Nemojte fotografirati djecu tijekom izvršavanja aktivnosti, niti objavljivati fotografije na kojima su vidljiva lica djece bez pisanog odobrenja roditelja.
* Svi volonteri koji rade s djecom dužni su na uvid ostaviti potvrdu o nekažnjavanju te će od HCK dobiti direktnu i kontinuiranu podršku i nadzor tijekom izvršavanja aktivnosti.
* Sve volontere i stručnjake koji rade s djecom uputite u pravila ponašanja kako bi djecu maksimalno zaštiti od svih iskorištavanja i neprihvatljiv ponašanja s djecom.